**Salföld Község Önkormányzata Képviselő-testületének**

 **11/2022. (VII. 07.) önkormányzati rendelete**

**a kiadások készpénzben történő teljesítésének eseteiről**

Salföld Község Önkormányzata Képviselő-testülete az államháztartásról szóló 2011. évi CXCV. törvény 109. § (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában megjelölt feladatkörében a következőket rendeli el:

**1. §**

A rendelet hatálya kiterjed Salföld Község Önkormányzatára, az általa fenntartott költségvetési szervekre, azon a Képviselő-testület tagságával működő társulásokra, melyeknek a székhelye Salföld településen van; valamint az e társulások által fenntartott költségvetési szervekre.

**2. §**

(1) A kiadások teljesítésekor előnyben kell részesíteni a banki átutalással történő fizetési módot.

(2) A kiadások készpénzben történő teljesítésére csak az e rendeletben szabályozott esetekben kerülhet sor.

**3. §**

(1) Az önkormányzat készpénzes kifizetés teljesítése érdekében készpénzt vehet fel a bankszámlájáról a házipénztári forgalom lebonyolítására.

(2) A házipénztárból lehetőség van készpénzelőleg felvételére. A készpénzelőleg felvételére, az azzal való elszámolásra vonatkozó részletszabályokat a Képviselő-testület hivatalának Pénzkezelési Szabályzata tartalmazza.

(3) A házipénztárból a következő kiadások teljesíthetők készpénzben:

*1.* bér- és bérjellegű kifizetések;

*2.* munkába járáshoz kapcsolódó közlekedési költségtérítés;

*3.* fizetési előleg, illetményelőleg;

*4.* kiküldetésre tekintettel járó költségtérítés, napidíj, kiküldetéshez kapcsolódó, illetménybe nem tartozó kiadások, költségtérítések;

*5.* reprezentációs, reklám- és propagandakiadás;

*6.* foglalkoztatottak, egyéb jogviszonyban állók költségtérítése;

*7.* irodaszer, könyv, folyóirat, nyomtatvány;

*8.* hajtó- és kenőanyag;

*9.* egyéb üzemeltetési, fenntartási anyagbeszerzés;

*10.* karbantartás, kisjavítás;

*11.* szállítás;

*12.* egyéb üzemeltetési, fenntartási szolgáltatás;

*13.* díjak, egyéb befizetések;

*14.* egyéb különféle dologi kiadások;

*15.* felhalmozási kiadás - kisértékű egyéb gép, berendezés és felszerelés beszerzés;

*16.* szociális vagy gyermekvédelmi pénzbeli juttatás (segély, támogatás, egyéb ellátás).

**4. §**

Ez a rendelet a kihirdetését követő napon lép hatályba.

 Fábián Gusztáv dr. Szabó Tímea

 polgármester címzetes főjegyző

A kihirdetés napja: 2022. július 07.

 dr. Szabó Tímea

 címzetes főjegyző